रांची. राज्यपाल डॉ. सैयद अहमद ने योजना खर्च की स्थिति पर अफसरों को आड़े हाथों लिया। उन्होंने विभागीय सचिवों से पूछा कि तीन महीने में खर्च का टार्गेट पूरा क्यों नहीं हुआ? यह भी पूछा कि जब दो महीने में सिर्फ 974 करोड़ रुपए ही खर्च कर पाए तो अब एक महीने में 2033 करोड़ रुपए कैसे खर्च करेंगे। राज्यपाल सोमवार को प्रोजेक्ट भवन में वित्त वर्ष 2013-14 के योजना खर्च की समीक्षा कर रहे थे। विभिन्न विभागों ने पहली तिमाही (अप्रैल-जून) में कुल 3007 करोड़ खर्च करने का लक्ष्य लिखित में दिया था।
फंस गए खेल निदेशक
समीक्षा बैठक में स्पोर्ट्स डायरेक्टर बुरी तरह फंस गए। विभाग की समस्या बताने के दौरान उन्होंने कहा कि मैन पावर की कमी है। 24 जिलों में केवल एक ही जिला खेल पदाधिकारी है। इस पर मुख्य सचिव ने उनसे सवाल किया कि ऐसी स्थिति क्यों बनी? विभागों को नियुक्ति नियमावली बनाना था। इसके लिए डेडलाइन भी तय था, लेकिन नियमावली नहीं बनी। ऐसे में नियुक्ति कहां से होगी और इसके लिए कौन जिम्मेदार होगा? राज्यपाल ने नियमावली बनाने के लिए जून तक का डेडलाइन तय कर दिया।
hin_Deva hin_Deva hin_Deva